Suchinthana/ta-wikipedia huggingface dataset:
பாடாங் பெசார் மக்களவைத் தொகுதி

பாடாங் பெசார் (மலாய்: Padang Besar; ஆங்கிலம்: Padang Besar; சீனம்: 巴东勿刹; என்பது மலேசியா. பெர்லிஸ் மாநிலத்தில் அமைந்துள்ள ஒரு மக்களவைத் தொகுதி (P001) ஆகும்.

இந்தத் தொகுதி 1994-ஆம் ஆண்டில் உருவாக்கப்பட்டது. முன்பு இந்தத் தொகுதி கங்கார் (மக்களவைத் தொகுதி)யின் ஒரு பகுதியாக இருந்தது. அந்தத் தொகுதியில் இருந்து பிரிக்கப்பட்டு ஒரு புதிய தொகுதியாக உருவாக்கப்பட்டது

1995-ஆம் ஆண்டு முதல் மலேசிய மக்களவையில் (Dewan Rakyat) இந்தத் தொகுதி பிரதிநிதிக்கப் படுகிறது.

பொது

2022-ஆம் ஆண்டு மலேசியப் பொதுத் தேர்தலில் (2022 Malaysian General Election) இந்தத் தொகுதியில் பெரிக்காத்தான் நேசனல் கூட்டணியின் மலேசிய இஸ்லாமிய கட்சியின் சார்பில் ருசுதான் ருசுமி (Rushdan Rusmi) என்பவர் போட்டியிட்டு வெற்றி பெற்றார்.

இந்தத் தொகுதியின் பரப்பளவு 450 சதுர கி.மீ. 2022-ஆம் ஆண்டு புள்ளி விவரங்களின்படி 60,192 வாக்காளர்கள் உள்ளனர்.

2022-ஆம் ஆண்டு மலேசியப் பொதுத் தேர்தலுக்கு முன்னர், மலேசியா விடுதலை பெற்ற 1957-ஆம் ஆண்டில் இருந்து, கடந்த 14 பொதுத் தேர்தல்களிலும் இந்தத் தொகுதி பாரிசான் கூட்டணியின் கோட்டையாக விளங்கி வந்தது.

பாடாங் பெசார்

பாடாங் பெசார் நகரம் பெர்லிஸ் மாநிலத்தில் மலேசியா-தாய்லாந்து எல்லையில் அமைந்துள்ளது. இதுவே மலேசியாவின் ஆக வடக்கே உள்ள நகரம். இதனை மலேசிய  நாட்டின் நுழைவாயில் நகரம் என்றும் அழைப்பது உண்டு.  

கங்கார் நகரத்தில் இருந்து 35 கி.மீ. தொலைவிலும்; தாய்லாந்து அட் யாய் நகரத்தில் இருந்து 70 கி.மீ. தொலைவிலும் அமைந்துள்ளது. இங்குள்ள உள்ளூர்வாசிகள் பாடாங் பெசார் நகரத்தை பெக்கான் சியாம் அல்லது சயாம் நகரம் என்றும் அழைக்கிறார்கள்.  

இரு நாடுகளின் எல்லை சோதனைச் சாவடிகளுக்கு இடையில் இந்த நகரம் அமைந்து இருப்பதால், இந்த நகரத்தை கடைவலச் சொர்க்கம் என்றும் அடைமொழி பெற்று உள்ளது. மலேசியர்களின் பிரபலமான இடமாக விளங்கும் இந்த நகரம் ஒவ்வொரு வார இறுதி மற்றும் பொது விடுமுறை நாட்களில் பல ஆயிரம் சுற்றுலாப் பயணிகளை ஈர்க்கின்றது.

பாடாங் பெசார் மக்களவைத் தொகுதி

பாடாங் பெசார் தேர்தல் முடிவுகள்

மேற்கோள்கள்

வெளி இணைப்புகள்

பெர்லிஸ் நாடாளுமன்றத் தொகுதிகள்
கங்கார் மக்களவைத் தொகுதி

கங்கார் (மலாய்: Kangar; ஆங்கிலம்: Kangar; சீனம்: 袋鼠; என்பது மலேசியா, பெர்லிஸ் மாநிலத்தில் அமைந்துள்ள ஒரு மக்களவைத் தொகுதி (P002) ஆகும்.

கங்கார் தொகுதி 1974-ஆம் ஆண்டில் உருவாக்கப்பட்டது. 31 அக்டோபர் 2022-இல் வெளியிடப்பட்ட மத்திய அரசிதழின் படி, கங்கார் தொகுதி 31 தேர்தல் மாவட்டங்களாக (Polling Districts) பிரிக்கப்பட்டு உள்ளது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து கங்கார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பொது

கங்கார் (Kangar) மாநகரம், மலேசியா, பெர்லிஸ் மாநிலத்தின் தலைநகரம் ஆகும். இதன் மக்கள் தொகை 48,898. பரப்பளவு 2,619.4 எக்டர். இந்த நகரம் தீபகற்ப மலேசியாவின் ஆக வடக்கில் பெர்லிஸ் ஆற்றின் அருகில் அமைந்து உள்ளது. காங்கோக் (Kangkok) அல்லது (Spizaetus Limnaetu) எனும் கழுகின் பெயரில் இருந்து கங்கார் நகரத்தின் பெயர் உருவானது.

கங்கார் நகரம்

கங்கார் நகரம் ஒரு சிறிய நகரமாக இருந்தாலும் அழகான அமைதியான நகரம். பழைய கடைகளும் புதிய கடைகளும் கலந்த ஒரு கலவை நகரமாகக் காட்சி அளிக்கின்றது. இங்கு ஒரு நேர்த்தியான காலனித்துவக் காலத்துக் கட்டிடம் உள்ளது. பெர்லிஸ் மாநில செயலகக் கட்டிடம். தவிர 1930-ஆம் ஆண்டுகளில் கட்டப்பட்ட ஒரு கடிகாரக் கோபுரம் உள்ளது. இதுவும் பிரித்தானியா காலனித்துவக் காலத்தில் கட்டப்பட்ட கட்டமைப்பு தான்.

கங்கார் நகரத்தின் மையத்தில் சேனா மாவட்டாரம் (Sena Province) உள்ளது. கங்கார் நகரம் மலேசியாவிலேயே மிகச் சிறிய மாநிலத் தலைநகரம் ஆகும். இந்த நகரத்தின் மக்கள் பெரும்பாலும் விவசாயிகள்; அரசு ஊழியர்கள்.

கங்கார் நகரத்தின் முக்கியத் தொழில்கள்: பைஞ்சுதை தயாரிப்பு; மரப் பலகை தயாரிப்பு; ரப்பர் உற்பத்தி; காகிதத் தயாரிப்பு; சீனி தயாரிப்பு; இறால் மீன்களைப் பதப்படுத்துதல் ஆகியவையாகும்.

கங்கார் மக்களவைத் தொகுதி

கங்கார் தேர்தல் முடிவுகள்

மேற்கோள்கள்

மேலும் காண்க 
 கங்கார்
 பெர்லிஸ்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

பெர்லிஸ் நாடாளுமன்றத் தொகுதிகள்
ஆராவ் மக்களவைத் தொகுதி

ஆராவ் மக்களவைத் தொகுதி (மலாய்: Kawasan Persekutuan Arau; ஆங்கிலம்: Arau Federal Constituency; சீனம்: 亚娄国会议席) என்பது மலேசியா, பெர்லிஸ், மாநித்தில் அமைந்துள்ள ஒரு மக்களவைத் தொகுதி (P003) ஆகும்.

ஆராவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ஆராவ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

ஆராவ்

ஆராவ் (மலாய்: Arau) மலேசியா, பெர்லிஸ் மாநிலத்தில் உள்ள ஓர் அரச நகரம். பெர்லிஸ் மாநிலத்தின் தலைநகரமான கங்கார் நகரில் இருந்து தென்கிழக்காக 10 கி.மீ. தொலைவில் உள்ளது.

பெர்லிஸ் மன்னரின் அரண்மனையும் (Royal Palace), அரச பள்ளிவாலும் (Perlis State Mosque) இந்த நகரில் உள்ளன.

கோலா பெர்லிஸ்

கோலாலம்பூரில் இருந்து தொடருந்து மூலமாக லங்காவி (Langkawi) தீவிற்குச் செல்ல விரும்பும் சுற்றுப் பயணிகள் ஆராவ் நகரில் இறங்கி, அதன் பின்னர் கோலா பெர்லிஸ் செல்கின்றனர். அங்கிருந்து லங்காவி தீவிற்குப் படகுகள் மூலமாகச் செல்ல வேண்டும்.

மாரா தொழில்நுட்பப் பல்கலைக்கழகம் இங்கு அமைந்துள்ளது. மாரா தொழில்நுட்பக் கழகம் என்று முன்பு அழைக்கப்பட்டது. 1999-ஆம் ஆண்டு பலகலைக்கழகத் தகுதியைப் பெற்றது. 2023-ஆம் ஆண்டில், இந்தப் பல்கலைக்கழகத்தில் 5974 மாணவர்கள் 37 கல்வித் துறைகளில் பயில்கின்றனர்.

ஆராவ் மக்களவைத் தொகுதி

ஆராவ் தேர்தல் முடிவுகள்

மேற்கோள்கள்

மேலும் காண்க 
 ஆராவ்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

பெர்லிஸ் நாடாளுமன்றத் தொகுதிகள்
உரூமி நாத்

உரூமி நாத் (Rumi Nath) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் 2006ஆம் ஆண்டு நடைபெற்ற அசாம் மாநில சட்டப்பேரவைத் தேர்தலில் போர்கோலா சட்டமன்றத் தொகுதியில் பாஜக வேட்பாளராகச் சட்டசபைக்குப் போட்டியிட்டு வெற்றி பெற்றார். பின்னர் பாஜகவிலிருந்து விலகி இந்திய தேசிய காங்கிரசில் சேர்ந்தார். 2011ல் மீண்டும் காங்கிரசு வேட்பாளராகப் போட்டியிட்டு வெற்றி பெற்றார். இவர்  மருத்துவர் ஆவார். பான்-இந்திய வாகனத் திருட்டு மோசடியில் தொடர்புடையதாகக் கூறப்படும் இவர் ஏப்ரல் 2015-ல் கவுகாத்தி காவல்துறையால் கைது செய்யப்பட்டார். அக்டோபர் 2020-ல், இவரின் கட்சி விரோத நடவடிக்கைகளுக்காக இந்தியத் தேசிய காங்கிரசு கட்சியிலிருந்து நீக்கப்பட்டார்.

தனிப்பட்ட வாழ்க்கை 
மே 2012-ல், உரூமி நாத் இஸ்லாம் மதத்திற்கு மாறியதாகக் கூறப்படுகிறது. இவர் தனது பெயரை ரபேயா சுல்தானா என்று மாற்றிக்கொண்டு தனது நீண்டகால நண்பரை மணந்தார். இத்திருமண உறவு மூலம் இவருக்கு ஒரு மகள் உள்ளார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
அசாமைச் சேர்ந்த பாரதிய ஜனதா கட்சி அரசியல்வாதிகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அந்தரத்தாமரை

அந்தரத்தாமரை (Nymphoides hydrophylla, பொதுவாக crested floating-heart என அழைக்கப்படுகிறது) என்பது மென்யாந்தேசி தாவரக் குடும்பத்தைச் சேர்ந்த ஒரு நீர்வாழ் தாவரமாகும். இது வெப்பமண்டல ஆசியாவைச் சேர்ந்தது. இதன் இலைகள் இதயவுருவானவையாக நீரில் மிதந்தபடி இருக்கும். மலர்கள் சிறியவை; வெண்மை நிறமுள்ளவை; நீண்ட காம்புள்ளவை; கொத்தாக இருக்கும். இலைக்கு ஒரு அங்குலம் கீழே கிளையில் பூங்கொத்து இருக்கும். வேர் ஆழமாகப் பதியாதது. இதன் மெலிந்த தண்டுகள் உண்ணத்தக்கவை. இவை தைவானில் காய்கறியாகப் பயன்படுத்தப்படுகின்றன. காய்கறிக்காக தைவானில் பெரும்பாலும் மீனோங் மாவட்டத்தில், காஹ்சியுங்கில் உற்பத்தி செய்யப்படுகின்றன.

அந்தரத் தாமரையின் மலர்கள் பெண் ஈரில்லமுள்ளவை ஆகும். இதன் தட்டையான விதைகளானது உலர்ந்து வெடிக்கும் விதையுறைக்குள் இருக்கின்றன.

இத்தாவரங்கள் பொதுவாக அலங்காரத்திற்காக நீர்த் தடாகங்களில் வளர்ப்பதற்காக விற்கப்படுகின்றன. இவற்றின் பூர்வீக எல்லைக்கு வெளியே, பரவி, குறிப்பாக புளோரிடாவில் தொல்லை தரும் களைச் செடிகளாக மாறியுள்ளன. இவை உறைபனியால் பாதிக்கப்படுவதில்லை. மேலும் இவை தென் கரொலைனாவில் உள்ள மரியன் ஏரியில் காணப்படுவதும் பதிவாகியுள்ளது.

குறிப்புகள்

வெளி இணைப்புகள் 
தமிழ்க் கலைக்களஞ்சியத்தின் முதல் தொகுதியில் அந்தரத்தாமரை என்ற கட்டுரை உள்ளது.

சீனத் தாவரங்கள்
நீர்த் தாவரங்கள்
லங்காவி மக்களவைத் தொகுதி

லங்காவி மக்களவைத் தொகுதி (மலாய்: Kawasan Persekutuan Langkawi; ஆங்கிலம்: Langkawi Federal Constituency; சீனம்: 浮罗交怡国会议席) என்பது மலேசியா, கெடா, லங்காவி தீவில் அமைந்துள்ள ஒரு மக்களவைத் தொகுதி (P004) ஆகும்.

லங்காவி மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து லங்காவி மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

லங்காவி மாவட்டம்

லங்காவி மாவட்டம் என்பது மலேசியா, கெடா மாநிலத்தில் அமைந்துள்ள ஒரு தீவுக் குழுமம் ஆகும். மலேசியப் பெருநிலத்தில் இருந்து 30 கி.மீ. அப்பால் அந்தமான் கடலும் மலாக்கா நீரிணையும் இணைகின்ற பகுதியில் இருக்கின்றது.

இந்தத் தீவுக் குழுமத்தில் 104 தீவுகள் உள்ளன. அதில் லங்காவி தீவு என்பது ஆகப் பெரிய தீவு ஆகும். இந்தத் தீவைக் கெடாவின் பொன் கலன் (Jewel of Kedah; மலாய்: Langkawi Permata Kedah)  என்றும் அழைப்பார்கள்.

பந்தாய் செனாங்

இந்தத் தீவுக் குழும மாவட்டம், வடமேற்கு மலேசியாவின் கடற்கரையில், தாய்லாந்து எல்லையை ஒட்டி உள்ள கோ தருடா (Ko Tarutao) எனும் தீவிற்கு சில கிலோமீட்டர் தெற்கிலும் அமைந்துள்ளது.

லங்காவி தீவு கெடாவின் நிர்வாக மாவட்டங்களில் ஒன்றாகும். குவா அதன் பெரிய நகரமாக உள்ளது. லங்காவிக்கு அருகாமையில் அமைந்து இருக்கும் பந்தாய் செனாங் (Pantai Cenang) தீவு, மிகவும் பிரபலமான கடற்கரை மற்றும் சுற்றுலாப் பகுதியாகும்.

லங்காவி மக்களவைத் தொகுதி

தேர்தல் முடிவுகள்

லங்காவி வேட்பாளர் விவரங்கள்

மேற்கோள்கள்

மேலும் காண்க 
 லங்காவி
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
அந்திரோகிலீசு

{{Infobox folk tale
|Folk_Tale_Name = அந்திரோகிலீசுமும் சிங்கமும்
|Image_Name     = Illustration at page 107 in Europa's Fairy Book.png
|Image_Caption  = அந்திரோகிலீசு சிங்கத்தின் பாதத்திலிருந்து முள்ளை எடுக்கிறார். ஜான் பேட்டனின் 'ஐரோப்பாஸ் ஃபேரி புக் (1916) நூலிலின் விளக்கப்படம்.
|Aarne-Thompson Grouping = ATU 156
|AKA            = 
|Mythology      =
|Region         = கிரேக்கம், உரோம், ஐரோப்பா
|Published_In   = 
|Related        = 
}}
அந்திரோகிலீசு (Androcles,  , மாற்றாக லத்தீன் மொழியில் Androclus என்று பலுக்கப்படுகிறது) என்பவர்  செவிவழிக் கதையில் சிங்கத்துடன் நட்பு கொண்ட ஒரு மனிதர் ஆவார்.

இந்த கதையானது நாட்டுப்புற கதைகளுக்கான ஆர்னே-தாம்சன் வகைப்பாடு அமைப்பில் வகை 156 என சேர்க்கப்பட்டுள்ளது. பழைய கதையான இது நடுக்காலத்தில் "இடையனும் சிங்கமும்" என்ற பெயரில் மீண்டும் தோன்றியது. பின்னர் ஈசாப்பின் நீதிக்கதைகளிலும் கூறப்பட்டது. இது பெர்ரி பொருளடக்கத்தில் 563 ஆவது கதையாக உள்ளது. மேலும் ஈசாப்பின் சிங்கமும் சுண்டெலியும் கதையுடன் இக்கதையின் பொதுவான அம்சங்கள் ஒத்துள்ளன.

 பாரம்பரியக் கதை 
இந்த கதையின் பழைய குறிப்பு  ஆலஸ் கெல்லியசின் இரண்டாம் நூற்றாண்டின் அட்டிக் நைட்சில் காணப்படுகிறது. அப்பியனின் அழிந்துபோன போன படைப்பான Aegyptiaca /Αἰγυπτιακά (எகிப்தின் அதிசயங்கள்) இல் அப்பியன் சொன்ன ஒரு கதையை ஆசிரியர் அதில் விவரிக்கிறார். அப்பியன் உரோமில் நேரில் கண்டதாகக் கூறிய நிகழ்வுகளாக இது உள்ளது. இந்த பதிப்பில், அந்திரோகிலீசு  ஆப்பிரிக்காவின் ஒரு பகுதியை நிர்வகிக்கும் முன்னாள் உரோமானிய நிர்வாகியின் அடிமை. அவர் ஒரு குகையில் தஞ்சம் அடைகிறார். அது காயமடைந்த ஒரு சிங்கத்தின் குகையாகும். அவர் அதன் பாதத்திலிருந்து அவர் ஒரு பெரிய முள்ளை அகற்றுகிறார். சிங்கம் தன் நன்றியுணர்வுடன் அவனுடன் பழகுகிறது.

மூன்று ஆண்டுகளுக்குப் பிறகு, அந்திரோகிலீசுக்கு ஊருக்கு செல்லவேண்டும் என்ற ஏக்கம் உருவாகிறது. ஆனால் விரைவில் அவர் தப்பிச்சென்ற அடிமையாக பிடிபட்டு உரோமுக்கு அனுப்பப்படுகிறார். அங்கு அவர் சர்க்கஸ் மாக்சிமசில் பேரரசரின் முன்னிலையில் காட்டு விலங்குக்கைக் கொண்டு கொல்லப்படும் தண்டனை அளிக்கப்படுகிறது. குறிப்பில் காணப்படும் பேரரசர் கயஸ் சீசர் என்று குறிப்பிடப்படுகிறார். அதில் உள்ளவர் பேரரசர் காலிகுலா என்று கருதப்படுகிறது. அந்திரோகிலீசை கொல்ல சிங்கம் விடப்படுகிறது. அது அந்திரோகிலீசு மீது பாசத்தைக் காட்டுகிறது. இதைக் கண்டு அவரை விசாரித்த பேரரசர், நட்பின் சக்திக்கு, சாட்சியாக உள்ள இந்த நிகழ்வை அங்கீகரிக்கும் விதமாக பேரரசர் அடிமையை மன்னிக்கிறார். இந்த சந்தர்ப்பத்தில் பார்வையாளராக இருந்த அப்பியன் குறிப்பிட்டது;அதன்பிறகு , அந்திரோகிலீசும், சிங்கமும் தோளோடு தோள் ஒட்டி இருந்ததைக் கண்டோம்; அந்திரோகிலீசுக்கு பணம் கொடுக்கப்பட்டது, சிங்கத்தின் மீது பூக்கள் தூவப்பட்டனத. அவர்களை எங்கு பார்த்தாலும், "இது சிங்கம், ஒரு மனிதனின் நண்பன்; இந்த மனிதர், சிங்கத்தின் மருத்துவர்" என்று கூச்சலிட்டனர்.ஒரு நூற்றாண்டுக்குப் பிறகு கிளாடியஸ் ஏலியானஸ் அவரது ஆன் தி நேச்சர் ஆஃப் அனிமல்ஸ் என்ற'' படைப்பில் இந்தக் கதை மீண்டும் கூறப்பட்டது.

குறிப்புகள் 

1-ஆம் நூற்றாண்டு மக்கள்
ஈசாப்பின் நீதிக்கதைகள்
ஜெர்லுன் மக்களவைத் தொகுதி

ஜெர்லுன் (மலாய்: Jerlun; ஆங்கிலம்: Jerlun; சீனம்: 杰伦) என்பது மலேசியா, கெடா மாநிலத்தில், குபாங் பாசு மாவட்டத்தில் உள்ள ஒரு மக்களவைத் தொகுதி (P005) ஆகும்.

ஜெர்லுன் தொகுதி 1994-ஆம் ஆண்டில் உருவாக்கப்பட்டது. 31 அக்டோபர் 2022-இல் வெளியிடப்பட்ட மத்திய அரசிதழின் படி, ஜெர்லுன் தொகுதி 35 தேர்தல் மாவட்டங்களாக (Polling Districts) பிரிக்கப்பட்டு உள்ளது.

பொது

ஜெர்லுன் நகரம்

ஜெர்லுன் நகரம் (Jerlun) கெடா, குபாங் பாசு மாவட்டத்தில் (Kubang Pasu District) உள்ள ஒரு நகரம். பெர்லிஸ் மாநிலத்திற்கு தெற்கே உள்ளது. இது ஒரு கிராமப்புற நகரம்.

இந்த நகரத்திற்கு அருகில் கோலா ஜெர்லுன் எனும் கடற்கரை கிராமம் உள்ளது. இந்தக் கிராமம் மீன்பிடித் தொழிலுக்கு மிகவும் புகழ்பெற்றது.

ஜெர்லுன் எனும் பெயரில் ஜெர்லுன் நாடாளுமன்றத் தொகுதியும் உள்ளது. 2018-ஆம் ஆண்டு நடைபெற்ற 14-ஆவது 2018|மலேசியப் பொதுத் தேர்தலில்]] இந்தத் தொகுதியில் ஒரு பெரிய மாற்றம் ஏற்பட்டது.

ஜெர்லுன் நாடாளுமன்றத் தொகுதி

தேர்தல் முடிவுகள்

ஜெர்லுன் வேட்பாளர் விவரங்கள்

மேற்கோள்கள்

மேலும் காண்க 
 ஜெர்லுன்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

‎கெடா நாடாளுமன்றத் தொகுதிகள்
கம் தாயெங்

கம் தாயெங் (Gum Tayeng) என்பவர் இந்திய அரசியல்வாதியும் அருணாசலப் பிரதேச சட்டமன்ற உறுப்பினரும் ஆவார்.

கல்வி 
1962-ல் கம் தாயெங் சில்லாங்கில் உள்ள சீமாட்டி கீன் கல்லூரியில் பல்கலைக்கழகத்திற்கு முந்தைய கல்லூரி கல்வியில் தேர்ச்சி பெற்றார். பின்னர் சில காலம் பள்ளி ஆசிரியையாக பணியாற்றினார்.

அரசியல் 
அக்டோபர் 18, 2013 அன்று தம்புக் தொகுதியில் நடந்த இடைத்தேர்தலில் இந்தியத் தேசிய காங்கிரசு வேட்பாளராக அருணாச்சல பிரதேச சட்டமன்றத்திற்கு கம் தாயெங் போட்டியின்றி தேர்ந்தெடுக்கப்பட்டார். இவரது கணவர் 2009 தேர்தலில் தம்புக் தொகுதியில் வெற்றிபெற்று எதிர்பாராத மரணத்தின் காரணமாக இந்த இடைத்தேர்தல் நடைபெற்றது.

மீண்டும் 2014 சட்டப் பேரவைத் தேர்தலில் தம்புக்கில் காங்கிரசு வேட்பாளராக கம் தாயெங் போட்டியிட்டு மீண்டும் வெற்றி பெற்றார். அருணாசலப் பிரதேசத்தில் வேட்பாளராக நிறுத்தப்பட்ட ஆறு பெண்களில் இவரும் ஒருவர். 2019ஆம் ஆண்டு நடைபெற்ற தேர்தலில் கம் தாயெங் பாஜக சார்பில் போட்டியிட்டு வெற்றி பெற்றார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
அருணாச்சலப் பிரதேச அரசியல்வாதிகள்
2023 துலீப் கோப்பை

2023 துலீப் டிராபி, (2023 Duleep Trophy) இந்தியாவில் விளையாடப்படும் உள்நாட்டு முதல்தர துடுப்பாட்டப்  போட்டியான துலீப் கோப்பை போட்டியின்  அறுபதாவது பதிப்பாகும்.  2023 ஆம் ஆண்டு சூன் மாதம்  28 ஆம் தேதியில் தொடங்கி 2023 ஆம் ஆண்டு சூலை மாதம்  16 ஆம்  தேதி வரை நடைபெற உள்ளது   2023  ஆம் ஆண்டு ஏப்ரல் மாதத்தில் இந்திய கிரிக்கெட் கட்டுப்பாட்டு வாரியத்தால்  அறிவிக்கப்பட்டுள்ளபடி  2023 இந்திய உள்நாட்டு துடுப்பாட்ட பருவத்தின் ஒரு பகுதியாக, ஆறு மண்டலங்களில் இந்த போட்டி நடத்தப்படும்  தற்போது மேற்கு மண்டலம்  அணிநடப்பு வெற்றியாளராகத் திகழ்கிறது.

அணிகள் 
பின்வரும் அணிகள் போட்டியில் பங்கேற்கும்:

 மத்திய மண்டலம்
 கிழக்கு மண்டலம்
 வடக்கு மண்டலம்
 வட கிழக்கு மண்டலம்
 தென் மண்டலம்
 மேற்கு மண்டலம்

மேற்கோள்கள் 

2023இல் துடுப்பாட்டம்
துடுப்பாட்டப் போட்டித் தொடர்கள்
துடுப்பாட்டம்
அமெரிக்க இயற்பியல் ஆய்விதழ்

அமெரிக்க இயற்பியல் ஆய்விதழ் (American Journal of Physics) என்பது அமெரிக்க இயற்பியல் ஆசிரியர் கழகம், அமெரிக்க இயற்பியல் நிறுவனம் ஆகியவற்றால் வெளியிடப்படும் மாதாந்திர, சக மதிப்பாய்வு செய்யப்பட்ட அறிவியல் ஆய்விதழாகும். கோல்கேட் பல்கலைக்கழகத்தின் பெத் பார்க்ஸ் இதன் தலைமைத் தொகுப்பாசிரியராவார்.

நோக்கம் மற்றும் வாய்ப்பளவு 
அமெரிக்க இயற்பியல் ஆய்விதழ் இளநிலை மற்றும் பட்டதாரி நிலையிலுள்ள இயற்பியல் தொடர்பான செய்திகளை முதன்மையாக வழங்குகிறது. கல்லூரி மற்றும் பல்கலைக்கழக இயற்பியல் ஆசிரியர்கள் மற்றும் மாணவர்கள் இதன் முதன்மை வாசகர்களாக உள்ளனர். இயற்பியலில் தற்போது நடைபெறும் ஆராய்ச்சிகள், அறிவுறுத்தல் ஆய்வக உபகரணங்கள், ஆய்வக விளக்கங்கள், கற்பித்தல் முறைகள், வளங்களின் பட்டியல்கள் மற்றும் புத்தக மதிப்புரைகள் ஆகியவை தொடர்பான செய்திகள் இதில் அடங்கும். கூடுதலாக, இயற்பியலின் வரலாற்று, தத்துவ மற்றும் கலாச்சார அம்சங்களும் இதில் உள்ளடக்கப்பட்டுள்ளன. கிளாரிவேட்டின் 2021 ஆய்விதழ் மேற்கோள் அறிக்கைகளின்படி, இந்த இதழ் 2020-ன் தாக்கக் காரணி 1.022ஐக் கொண்டுள்ளது.

வரலாறு 
இந்த இதழின் முந்தைய பெயர் அமெரிக்க இயற்பியல் ஆசிரியர் (தொகுதி. 1, பிப்ரவரி 1933) ). இது 1933 முதல் 1936 வரை காலாண்டு இதழாகவும், பின்னர் 1937 முதல் 1939 வரை இருமாத இதழாகவும் வெளியானது. திசம்பர் 1939-ல் தொகுதி 7 வெளியிடப்பட்ட பிறகு, பிப்ரவரி 1940-ல் இதழின் பெயரானது இதன் தற்போதைய தலைப்பாக மாற்றப்பட்டது. எனவே, இதன் புதிய பெயரின் கீழ் பிப்ரவரி 1940-ல் தொகுதி 8 முதல் தொடங்குகிறது.

மேற்கோள்கள்

வெளி இணைப்புகள் 
 அமெரிக்க இயற்பியல் ஆய்விதழ்
 ஆசிரியரின் இணையதளம்

ஆங்கில அறிவியல் ஆய்விதழ்கள்
இயற்பியல் ஆய்விதழ்கள்
அபோசினேசியே

அபோசினேசியே (Apocynaceae) என்பது பூக்கும் தாவரக் குடும்பமாகும். இக்குடும்பத்தில் மரங்கள், புதர்கள், மூலிகைகள், தண்டு சதைப்பற்றுள்ள செடிகள், கொடிகள் ஆகியவை அடங்கும். இது பொதுவாக டாக்பேன் குடும்பம் என்று அழைக்கப்படுகிறது, ஏனெனில் சில டாக்பேன்கள் நாயிக்கு நஞ்சாக பயன்படுத்தப்பட்டது  ]  இந்த குடும்பத்தைச் சேர்ந்த தாவரங்கள் ஐரோப்பா, ஆசியா, ஆப்பிரிக்கா, ஆத்திரேலியா, அமெரிக்காக்கள் வெப்பமண்டலங்கள் அல்லது துணை வெப்பமண்டலங்களை பூர்வீகமாகக் கொண்டவை. முன்பு தனி குடும்பமாக கருதப்பட்ட அஸ்க்லெபியாடேசி (Asclepiadaceae) (தற்போது அஸ்க்லெபியாடோய்டே  என அழைக்கப்படுகிறது) அபோசினேசியேயின் துணைக் குடும்பமாகக் கருதப்படுகிறது. இது  348 பேரினங்களைக் கொண்டுள்ளது.

இக்குடும்பத்தைச் சேர்ந்த பல இனங்கள் வெப்பமண்டல காடுகளில் காணப்படும் உயரமான மரங்கள், ஆனால் சில வெப்பமண்டல உலர் சூழலில் வளரும். மேலும் மிதவெப்ப மண்டலத்தில்  பல்லாண்டு தாவரங்கள் காணப்படுகின்றன. இந்த தாவரங்கள் பலவற்றில்  பால் உண்டு. மேலும் பல இனங்களில் உள்ள பாலானது நஞ்சாக இருக்கும்.

விளக்கம்

வளர்ச்சி முறை 
இந்தக் குடும்பத்தில் ஆண்டுத் தாவரங்கள், பல்லாண்டுத் தாவரங்கள், தண்டு சதைப்பற்றுள்ள தாவரங்கள், புதர்கள், மரங்கள், கொடிகள் ஆகியவை அடங்கும். இந்தத் தாவரங்களை வெட்டும் போது பெரும்பாலானவற்றில் பால் வெளியேற்றும்.

இலைகளும் தண்டுகளும் 
இவற்றின் இலைகள்  தண்டில் எதிர் அடுக்கில்   இருக்கும். சிலவற்றில் ஒன்றுவிட்ட அடுக்கும் உண்டு. அவை தனித்தவை; முழு விளிம்புள்ளவை. பொதுவாக ஜோடிகளாகவும் ( அரிதாக வட்ட அமைவுகளில் ) தோன்றும். ஜோடியாக இருக்கும் போது, இலைகள் தண்டின் எதிர் பக்கங்களில் இருக்கின்றன. ஒவ்வொரு ஜோடியும் அதன் கீழே உள்ள ஜோடிக்கு 90° சுழற்றப்பட்ட கோணத்தில் காணப்படும்.

இலைகளுக்கு இலையடிச் செதில்கள் இல்லை, அல்லது இலையடிச் செதில்கள் சிறியதாகவும் சில சமயங்களில் விரல்களைப் போலவும் இருக்கும்.

குறிப்புகள்

வெளி இணைப்புகள் 
 தமிழ்க் கலைக்களஞ்சியம் முதல் தொகுதியில் அப்போசைனேசீ என்ற கட்டுரை உள்ளது.

நீலகிரி உயிர்க்கோளக் காப்பகக் குடும்பங்கள்
தாவரவியல் பெயருடையக் கட்டுரைகள்
சிவசிவ வெண்பா

சிவசிவ வெண்பா என்பது சென்ன மல்லையர் என்பவரால் எழுதப்பட்டதாகும். இந்நூல் திருக்குறளினை செய்யுள் வடிவில் விளக்குகிறது.

ஆசிரியர்
சிவசிவ வெண்பா நூலை இயற்றிய புலவர் சென்ன மல்லையர். இவர் வீரசைவர் என்றும், சிதம்பரத்தில் இருந்த பச்சை கந்தையர் மடத்தை சேர்ந்தவர் என்றும் சைவ அறிஞர் மணி, திருநாவுக்கரசு முதலியார் தெரிவிக்கின்றார்.

முதன்முதலாக திருக்குறளை செய்யுள் வடிவில் விளக்க உரை இயற்றியது புலவர் சென்ன மல்லையர் என்பதும், சேமேசர் முதுமொழி வெண்பா, முருகேசர் முது நெறி வெண்பா! இரங்கேசயெர்பா ஆகியவை இந்நூலுக்கு பிற்பட்டது என்பதும் சைவ அறிஞர்களின் கருத்தாகும்.

ஓலைச்சுவடி
சிவசிவ வெண்பா, சைவ சமய கடவுளான சிவபெருமானை முன்னிருத்தி திருக்குறளினை விளக்குகிறது. இந்நூலின் ஓலைச்சுவடி சென்னை டாக்டர்.உ.வே.சா நூலகத்தில் பாதுகாக்க படுகிறது. நாற்பத்து ஐந்து ஓலைச்சுவடி ஏடுகள் இந்நூல் தொடர்பாக கிடைத்துள்ளன.

பாடல்

விற்பிரம்பா லுற்றவடு மேவவுல கெங்குநிறை 
சிற்பரனே தெய்வஞ் சிவசிவா-சொற்சிறந்த 
அகர முதல வெழுத்தெல்லா மாதி
பகவன் முதற்றே யுலகு.

பொருள்
இப்பாடல் வெண்பா ஆகும். சிவபெருமானிடம் அர்ஜூனன் பாசுபத அஸ்திரம் பெறும் முன்கதையின் சிறுபகுதியை இப்பாடல் விவரிக்கிறது.

அர்ஜூனனும், வேடன் வடிவில் சிவபெருமானும் ஒரே நேரத்தில் பன்றி மீது அம்புவிடுகிறார்கள்.‌ இறந்த பன்றி எனது என இருவருக்குள்ளும் சண்டை மூழ்கிறது. அப்போது அர்ஜூன் வில்லால் சிவபெருமானை தாக்க, வில்லால் அடித்த அடி உலகத்தார் அனைவர் மீதும் படுகிறது. அர்ஜூனன் தன்னுடன் சண்டையிடுவது ஆதிபகவன் என உணர்கிறார்.

ஆதாரங்கள்

வெளி இணைப்புகள்
 சிவசிவ வெண்பா ஓலைச்சுவடி, மின்னூலகம்
  சிவசிவ வெண்பா நூல் தரவிரக்கம் பிடிஎப் கோப்பாக

செய்யுள் வடிவ திருக்குறள் உரைகள்
திருக்குறளுக்கான சைவ சமய உரைகள்
கை. கொளந்தபாளையம்

கை. கொளந்தபாளையம் என்பது இந்தியாவின், தமிழ்நாட்டின், நாமக்கல் மாவட்டம், பரமத்தி பரமத்தி-வேலூர் வட்டத்தில் அமைந்துள்ள ஒரு சிற்றூர் ஆகும். இங்கே வசிக்கும் மக்களின் கூற்றுப்படி 2023 ஆம் ஆண்டில் 100 தலைக்கட்டுக்கும் (குடும்பங்கள்) குறைந்த அளவில் மக்கள் வசிக்கும் இடமாக உள்ளது.

இதே வட்டத்தில் உள்ள இன்னொரு ஊரின் பெயரும் கொளந்தபாளையமாக அமைந்த நிலையில் இந்த ஊரின் பெரும்பான்மை மக்களின் சாதி சொல்லை குறிக்கும் வகையில் K (கை) முன்னொட்டு சேர்த்து வழக்கப்பட்டுவருகிறது.

அமைவிடம்  
இந்த ஊர் மாவட்ட தலைநகர் நாமக்கல்லில் இருந்து வடமேற்கே 20 கிலோமீட்டர் தொலைவிலும், திருச்செங்கோடு நகரின் தென்கிழக்கில் 27 கிலோமீட்டர் தொலைவிலும் அமைந்துள்ளது. இந்த ஊர் வேலகவுண்டம்பட்டியில் இருந்து 6 கிலோமீட்டர்  தொலைவில் உள்ளது. 

இந்த ஊர் பரமத்தி-வேலூ சட்டமன்ற தொகுதிக்கும், நாமக்கல் நாடாளுமன்ற தொகுதிக்கும் உட்பட்டது.

உள்கட்டமைப்பு வசதிகள்  
அருகில் உள்ள சிறு மற்றும் பெரு நகரங்குளுடன் மோட்டார் பயணம் செய்ய ஏதுவாகத் தார்ச்சாலை உள்ளது. தினமும் மூன்று முறை நாமக்கல்லில் இருந்தும், இரண்டு முறை திருச்செங்கோட்டில் இருந்தும் அரசு பேருந்து வசதி உள்ளது. கிராமத்தில் மின்சார இணைப்பும், தொலைக்காட்சி இணைப்புகளும் பல வீடுகளில் காணப்படுகிறன்றன. பல ஆண்டுகளாக வாரச் சந்தை ஞாயிற்றுக் கிழமைகளில் செயல்பட்டு வருகிறது. சந்தையில் வேளாண் அறுவடைப் பொருட்களும், வீட்டு உபயோக பொருட்களும், திண்-பண்டங்களும்  கிடைக்கும்.

பள்ளி  
இது மிகச் சிறிய ஊராக இருப்பினும், ஊரின் தெற்கே அரசினர் பள்ளிகள் செயல்பட்டுவருகிறது. 1983 தோற்றுவிக்கப்பட்ட இப்பள்ளியில் பள்ளி, ஆண் பெண் இருபாலருக்கும் பொதுப்பள்ளியாக இயங்கிவருகிறது. தொடக்க வகுப்புகள் முதல் உயர் வகுப்பு வரை தமிழ்நாடு மாநில அரசின் பாடத்திட்டத்தின் படி செயல்பட்டுவருகிறது. தமிழ்வழி கல்வி புகட்டும் கல்விச்சாலை ஆகும்.

தொழில்  
இந்த ஊரின் உள்ளே கைத்தறி நெசவும், புறத்தில் விவசாயமும் முக்கியத் தொழிலாக விளங்கிய இவ்வூரில் நகரமயமாக்கலுக்குப் பின்னர் வருடாவருடம் புறக்குடி பெயர்வு மிக அதிகமாகியது. விசைத்தறிகளின் வளர்ச்சியும், கைத்தறி பொருட்களுக்குச் சந்தையின்மையும் காரணியாகக் கூறப்படுகிறது. குடிபெயர்வில், நிறையக் குடும்பங்கள் ஈரோடு, தாராபுரம், அந்தியூர்,பள்ளிபாளையம், திருச்செங்கோடு போன்ற அருகாமை நகரங்களுக்கு நகர்ந்துள்ளனர்.

கோயில்கள்  
ஊரின் மையத்தில் பாவடி திடல் அருகே மாரியம்மன் கோவில், முத்துக்குமார சாமி கோவில்,விநாயர் கோவிலும், புடவைக்காரி அம்மன் கோவில்களும், ஏழு கன்னிமார் கோவிலும் அமைந்துள்ளது.

குறிப்புகள் 

நாமக்கல் மாவட்டத்திலுள்ள கிராமங்கள்
பரிவர்தனா (1954 திரைப்படம்)

பரிவர்தனா என்பது 1954 வெளிவந்த தெலுங்கு நாடக திரைப்படமாகும். இதனை தத்தினேனி பிரகாஷ் ராவ் இயக்கியிருந்தார். என். டி. ராமராவ், அக்கினேனி நாகேஸ்வர ராவ் மற்றும் சாவித்திரி ஆகியோர் முக்கிய கதாபாத்திரங்களில் நடித்திருக்கின்றனர்.

டி. சலபதி ராவ் இசை அமைத்துள்ளார். ஸ்ரீராம மூர்த்தி பினிசெட்டியின் ‘அண்ணா-செல்லு’ நாவலை அடிப்படையாகக் கொண்டு இப்படம் உருவாக்கப்பட்டது.

நடிகர்கள்
 என். டி. ராமராவ் - ஆனந்த ராவ் 
 அக்கினேனி நாகேஸ்வர ராவ் சத்யம்
 சாவித்திரி சுந்தரம்மாவாக
 ராமையாவாக துரைசாமி
 இரமண ரெட்டி சலபதியாக
 சதலவாடா பிச்சையாவாக
 மிக்கிலினேனி - சஞ்சீவய்யா
 சுரபி பாலசரஸ்வதி
 அல்லு ராமலிங்கம்
 பெருமாள்
 ராமகோடி

ஆதாரங்கள்

வெளி இணைப்புகள் 
 

1954 தெலுங்குத் திரைப்படங்கள்
இந்திய நாடகத் திரைப்படங்கள்
இந்தியத் தெலுங்குத் திரைப்படங்கள்
ஏபியேசியே

ஏபியேசியே அல்லது உம்பெலிபெரே (Apiaceae  or Umbelliferae ) என்பது பெரும்பாலும் நறுமணப் பூக்கும் தாவர இனங்களைக் கொண்ட தாவரக் குடும்பமாகும். இதற்கு ஏபியம் மாதிரி பேரினத்தின் பெயரிடப்பட்டது. மேலும் இக்குடும்பம் பொதுவாக செலரி, கேரட் அல்லது வோக்கோசு குடும்பம் அல்லது அம்பெல்லிஃபர்ஸ் என்றும் அழைக்கப்படுகிறது. இது பூக்கும் தாவரங்களில் 16 வது பெரிய குடும்பமாகும்.  இதில் சுமார் 446 பேரினங்களும், 3,800க்கும் மேற்பட்ட இனங்களும் உள்ளன. இந்த குடும்பத்தில் ஓமம், ஏஞ்சலிகா, சோம்பு, பெருங்காயம், கேரவே, மஞ்சள் முள்ளங்கி, சிவரிக்கீரை, தோட்டப் பூண்டு , கொத்தமல்லி, சீரகம், சதகுப்பி, பெருஞ்சீரகம், லோவேஜ், மாட்டு வோக்கோசு, வோக்கோசு, பார்ஸ்னிப், கடல் ஹோலி, சில்பியம், போன்ற நன்கு அறியப்பட்ட மற்றும் பொருளாதார ரீதியாக முக்கியமான தாவரங்களும், அடையாளம் தெளிவாக இல்லாத மற்றும் அழிந்து போகக்கூடிய ஒரு தாவரங்களும் உள்ளன.

விளக்கம் 
பெரும்பாலான அம்பெலிபெரீ குடும்பத் தாவரங்கள் ஆண்டுத் தாவரங்கள், இருபருவத் தாவரங்கள் அல்லது பல்லாண்டு குற்றுச் செடிகளாக உள்ளன. இருப்பினும் சிறு எண்ணிக்கையில் மரப் புதர்கள் அல்லது புப்ளூரம் ஃப்ருட்டிகோசம் போன்ற சிறிய மரங்கள் உள்ளன. இவற்றின் இலைகள் தனி யொழுங்குள்ளவை. அவற்றின் இலைக்காம்பானது கணுவில் தண்டைச் சுற்றித் தழுவியிருக்கும். இலையடிச் சிற்றிலை கிடையாது. இலைகள் மிகவும் மெல்லிய பாகங்களாகப் பிரிந்திருக்கும். பொதுவாக, இவற்றின் இலைகளை நசுக்கும்போது குறிப்பிடத்தக்க ஒரு வாசனையை வெளியிடுகின்றன.

இவற்றின் பூங்கொத்துகள் பெரும்பாலும் கூட்டுக் குடைமஞ்சரியாகும். சிலவற்றில் தனிக்குடை மஞ்சரியாக இருக்கும். மலர் பெரும்பாலும் இருபால் உள்ளதாக, ஒழுங்கான அமைப்பு கொண்டது. சில சமயம் ஒருபால் பூக்களும் உண்டு. அடிக்கடி ஒரு மஞ்சரியின் ஓரத்திலுள்ள பூக்கள் ஒழுங்கற்றவையாயும் ஒருதளச் சமமாயும் இருக்கும். புல்லி சிறியது. மிகச் சிறிய 5 இதழ்கள் உண்டு. சிலவற்றில் புல்லியே இராது. அல்லி 5 தனி; பெரும்பாலும் வெண்மை அல்லது மஞ்சள். நுனி மடிந்திருக்கலாம். கேசரம் 5. சூலகம் பூவின் கீழுள்ளது. 2 சூலிலைக் கூட்டுச் சூற்பையின்மேல் ஆதான மண்டலம் உண்டு. அதில் பூந்தேன் சுரக்கும். சூல் தண்டு இரண்டு. சூற்பை இரண்டு அறையுள்ளது. அறைக்கு ஒரு சூல். கனி பிரிசுவர் வெடிகனி ஆகும். கனி இரண்டு பிளவாகப் பிரியும். ஒவ்வொரு பிளவின் மேலும் பழுக்களைப்போல உப்பிக்கொண்டு 5 வரம்புகள் உண்டு. வரம்புகளுக்கு நடுவே தவாளிப்புப்போன்ற பள்ளங்கள் உண்டு. இந்தப் பள்ளங்களின் அடியில் எண்ணெய்க் குழாய்கள் இருக்கின்றன. இவற்றில் வாசனைத் திரவியம் இருக்கிறது. விதையில் முளைசூழ் தசையுண்டு. புரோட்டீனும், எண்ணெயும் இதிலிருக்கும் உணவுப் பொருள்கள். கரு மிகச் சிறியது.

இந்தப் பூக்களில் முதலில் கேசரங்கள் முதிரும். பூந்தேன் மேலேயே இருப்பதால் பூச்சிகளுக்கு எளிதாக தேன் அகப்படும். குறுநாக்குடைய பூச்சிகளாகிய ஈயும் வண்டும் இந்தப் பூக்களுக்கு வருகின்றன. மொக்கில் கேசரங்கள் உள் மடிந்திருக்கின்றன. அவற்றை அல்லி இதழ்கள் மூடிக் காக்கின்றன. இவை ஒவ்வொன்றாக நீண்டு, இவற்றின் பைகள் வெடிக்கின்றன. பிறகு ஒவ்வொன்றாக உதிர்ந்து விடுகின்றன. இதனால் ஒரு பூவிற்குப் பூச்சிகள் சில நாட்கள் வரையில் வந்து கொண்டிருக்கலாம்.

குறிப்புகள் 

நீலகிரி உயிர்க்கோளக் காப்பகக் குடும்பங்கள்
தாவரவியல் பெயருடையக் கட்டுரைகள்
தத்தாத்ரேய ராமராவ் பார்வதிகர்

தத்தாத்ரேய ராமராவ் பார்வதிகர் (சமஸ்கிருதம்: दत्तात्रेय राम राव् पर्वतिकर्) (காலம்: 1916 -1990) இமையமலையில் அமைந்துள்ள பத்ரிநாத் கோவிலில் வசித்துவந்த இந்திய மெய்யியல் அறிஞரும் வீணைக் கலைஞரும் ஆவார். அவர் ஆன்மீக ஆதரவாளர்களால் வீணை பாபா என்று அன்புடன் அழைக்கப்பட்டார்.

இசை

இவர் நட யோகத்தின் விரிவுரையாளரான இவர் இசை மூலம் ஆன்மீகத்தினை பரவச்செய்தார். 1950 இல் ரிஷிகேஷில் நாத யோகா பள்ளியைத் தொடங்கினார். இவர் இந்திய பாரம்பரிய இசையில் மிகுந்த ஆர்வம் கொண்டிருந்தார் மற்றும் ருத்ர வீணை வாசிப்பதில் தேர்ச்சி பெற்றிருந்தார். இவரது இசை நிகழ்ச்சிகளை 1950 மற்றும் 1955 க்கு இடையில் "அலைன் டேனிலோ" பதிவுசெய்தார். அவை இப்போது ஐக்கிய நாடுகளின் கல்வி, அறிவியல் மற்றும் கலாச்சார அமைப்பின் ஒரு பகுதியாக பாதுகாக்கப்படுகின்றன. அலைன் டேனிலோவுக்கு அஞ்சலி செலுத்தும் வகையில் , யுனெஸ்கோ இந்த ஆல்பத்தை 1997 இல் இந்திய பாரம்பரிய இசையின் தொகுப்பாக மீண்டும் வெளியிட்டது.

ராகவேந்திரா பணி
1975 இல், தத்தாத்ரேய பர்வதிகர் பெங்களூரில் ஸ்ரீ ராகவேந்திரா மிஷனை நிறுவினார் . அவரது நினைவாக பெங்களூரு கயான் சமாஜ் நகரில் ஒவ்வொரு ஆண்டும் இசை நிகழ்ச்சி நடத்தப்பட்டு வருகிறது.

மேற்கோள்கள்

வெளி இணைப்புகள்
 தத்தாத்ரேய ராமராவ் பார்வதிகர் வீணை இசை
 ராகவேந்திரா மடம்
 நடயோகா பள்ளி

இந்து மெய்யியலாளர்கள்
கருநாடக இசை வீணைக் கலைஞர்கள்
1916 பிறப்புகள்
1990 இறப்புகள்
சுங்கை பட்டாணி மக்களவைத் தொகுதி

சுங்கை பட்டாணி மக்களவைத் தொகுதி (மலாய்: Kawasan Persekutuan Sungai Petani; ஆங்கிலம்: Sungai Petani Federal Constituency; சீனம்: 双溪大年联邦选区) என்பது மலேசியா, கெடா மாநிலத்தில், கோலா மூடா மாவட்டத்தில் (Kuala Muda District) உள்ள ஒரு மக்களவைத் தொகுதி (P015) ஆகும்.

சுங்கை பட்டாணி தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), சுங்கை பட்டாணி தொகுதி 50 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

சுங்கை பட்டாணி நகரம்
சுங்கை பட்டாணி' (Sungai Petani); கெடா, கோலா மூடா மாவட்டத்தில் உள்ள ஒரு நகரம். கெடா மாநிலத்தில் மிகப் பெரிய நகரமாகக் கருதப்படும் சுங்கை பட்டாணி நகரம், மாநிலத்தின் தலைநகரமான அலோர் ஸ்டார் (Alor Setar) மாநகரத்தில் இருந்து 55 கி.மீ. தொலைவில் உள்ளது. ஜோர்ஜ் டவுன் நகரில் இருந்து 33 கி.மீ. தொலைவில் இருக்கிறது.

சுங்கை பட்டாணியில் எளிதில் அடையாளம் கண்டு கொள்ளக் கூடிய சின்னங்களில் முக்கியமானது சுங்கை பட்டாணி காவல் நிலையம் ஆகும்.  இது 1916-ஆம் ஆண்டில் அத்தாப்பு குடிசையாகக் கட்டப் பட்டது.

அப்போது பத்து காவல் துறை அதிகாரிகள் அந்த நிலையத்தில் பணிபுரிந்தனர். வெறும் அத்தாப்பு கூரைகள், பலகைகளால் ஆனது. அதில் பத்து சீக்கிய, மலாய்க்கார காவல் துறை அதிகாரிகள் பணிபுரிந்தனர்.

சுங்கை பட்டாணி மணிக்கூண்டு 

1950-ஆம் ஆண்டுகளில் சுங்கை பட்டாணி வாழ் மக்களுக்குப் பொழுது போக்குவதற்கு சரியான பூங்காக்கள் அல்லது போக்கிடங்கள் எதுவும் இல்லாமல் இருந்தது. அதனால் அவர்களில் சிலர், மாலை வேளைகளில் ஆங்காங் சாங்காய் வங்கிக்கு முன்னால் கூடி பொழுதுகளைக் கழிப்பார்கள். ஆங்காங் சாங்காய் வங்கி 1921-ஆம் ஆண்டு கட்டப் பட்டது.

அதற்கு முன்னரே சுங்கை பட்டாணி கூடலகம் (Sungai Petani Club) 1913-இல் கட்டப் பட்டு விட்டது. இந்த மன்றத்தில் பிரித்தானியர்கள், அரசு இலாகாகளின் தலைவர்கள், தோட்ட நிர்வாகிகள் உறுப்பினர்களாக இருந்தனர்.

சுங்கை பட்டாணி நாடாளுமன்றத் தொகுதி

சுங்கை பட்டாணி தேர்தல் முடிவுகள்

சுங்கை பட்டாணி வேட்பாளர் விவரங்கள்

மேற்கோள்கள்

மேலும் காண்க 
 சுங்கை பட்டாணி
 கோலா மூடா மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
ஜோகமாயா தேவி கல்லூரி

ஜோகமாயா தேவி கல்லூரி (Jogamaya Devi College) என்பது இந்தியாவின் கொல்கத்தாவில் 1932ஆம் ஆண்டு நிறுவப்பட்ட பழமையான மற்றும் முன்னணி பெண்கள் கல்லூரிகளில் ஒன்றாகும். இது இதே கட்டிடத்தை அசுதோஷ் கல்லூரி (பகல் நேரக் கல்லூரி) மற்றும் சியாமபிரசாத் கல்லூரி (மாலைக் கல்லூரி) ஆகியவற்றுடன் பகிர்ந்து கொள்கிறது. இக்கல்லூரி சர் அசுதோசு முகர்சியின் மனைவியின் பெயரால் அழைக்கப்படுகிறது. இக்கல்லூரி தேசிய மதிப்பீடு மற்றும் அங்கீகார அவையின் அங்கீகாரம் பெற்ற கல்லூரி ஆகும். இங்கு இளங்கலை மற்றும் முதுகலைப் பட்டங்களுக்கான வகுப்புகள் நடைபெறுகிறது. ஜோகமாயா தேவி கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

குறிப்பிடத்தக்க முன்னாள் மாணவர்கள் 

 மம்தா பானர்ஜி, மேற்கு வங்க முதல்வர்
 அனன்யா சாட்டர்ஜி, பெங்காலி நடிகை
 பிஜோயா ரே, திரைப்பட தயாரிப்பாளர் சத்யஜித் ரேயின் மனைவி
 இந்திராணி ஹல்தார், பெங்காலி நடிகை
 கருணா பானர்ஜி, நடிகை, தி அபு முத்தொகுப்பு படத்தில் நடித்ததற்காக மிகவும் பிரபலமானவர்
 கௌசிகி சக்ரபர்த்தி, இந்தியப் பாரம்பரிய பாடகர்[ மேற்கோள் தேவை ]
 லாக்கெட் சாட்டர்ஜி, நடிகை, பாஜக நாடாளுமன்ற உறுப்பினர்
 மைத்ரேயி தேவி, கவிஞர், சாகித்திய அகாதமி விருது பெற்றவர்
 பவுலோமி கட்டக், மேசைப்பந்தாட்ட வீரர்
 ரேஷ்மி கோஷ், இந்தியப் புவி அழகி 2002
 ரூபா கங்குலி, இந்திய நடிகை, மகாபாரதத்தில் திரௌபதியாக நடித்ததற்காக மிகவும் பிரபலமானவர்
 சௌமிலி பிசுவாசு, பெங்காலி நடிகை
 சுசித்ரா பட்டாச்சார்யா, நாவலாசிரியர்
 சுபர்ணா பத்ரா, பெங்காலி நடிகை
 சதாப்தி ராய், நடிகை, அரசியல்வாதி

மேற்கோள்கள்

வெளி இணைப்புகள் 
 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
கொல்கத்தா
அன்னை சர்தால் தேவி ஆலயம்

அன்னை சர்தால் தேவி மந்திர் (Mata Sarthal Devi Mandir) என்பது இந்தியாவின் ஜம்மு மற்றும் காஷ்மீரில் (ஒன்றியப் பகுதி) கிஷ்துவார் மாவட்டத்தில் உள்ள சர்தாலில் உள்ள ஒரு முக்கியமான இந்து ஆலயமாகும். சர்தால் யாத்ரா என்று அழைக்கப்படும் இந்த ஆலயம் ஆண்டு தோறும் மேற்கொள்ளப்படும் புனித யாத்திரைக்கு புகழ்பெற்றது.

கண்ணோட்டம் 
ஒரு இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாகவும் புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிஷ்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது. பின்னர் 1936 ஆம் ஆண்டில் மகாராஜா ஹரி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் பனியால் மூடப்பட்டிருக்கும்.

வரலாறு 
உள்ளூர் புராணத்தின் படி, கிஷ்துவார் பகுதியைச் சேர்ந்த முதல் துறவியான ஸ்ரீ பால், தனது சீடர்களுக்கு 18 கரங்களுடன் அன்னையின் வடிவில் துர்கா தேவியை வழிபடுமாறு அறிவுறுத்தினார். பதினெட்டு ஆயுதம் தாங்கிய தேவி சிலையை ஒரு இளம் பெண்ணின் வடிவத்தில் உள்ளூர்வாசிகளில் ஒருவரால் சக்தியை அழைக்க முடிந்தது என்று புராணம் கூறுகிறது. கிஷ்துவாரின் அரசர் அகர் தேவ், அந்தச் சிலைக்கு உரிய இடத்தில் ஒரு கோவிலை உருவாக்க தனது அரசவை ஊழியர்களை அனுப்பியதாக நம்பப்படுகிறது. கற்கோயில் கட்டப்பட்ட சர்தால் என்ற இடத்தில் தற்போது உள்ள வாழிடத்திற்கு அப்பால் எடுத்துச் செல்ல முடியாத அளவுக்கு சிலை மிகவும் கனமாக மாறியதாக கூறப்படுகிறது.

நிர்வாகம் 
கோவிலின் மேலாண்மையானது, கோவிலின் நிர்வாகத்தைக் கவனித்துக் கொள்ளும் தர்மார்த் அறக்கட்டளையிடம் உள்ளது. கோயிலுக்குப் பக்கத்தில் ஒரு சத்திரம் (தர்மசாலா) கட்டப்பட்டுள்ளது. அங்கு யாத்ரீகர்கள் குறைந்த அளவு கட்டணத்தில் இரவு தங்கலாம்.

வருடாந்திர யாத்திரை 
இக்கோயிலுக்கு வருடாந்திர யாத்திரை (ஜூலை மாதத்தில்) உள்ளூர் நாட்காட்டியில் ஒரு முக்கிய நிகழ்வாகும், அப்போது அருகிலுள்ள கிராமங்களில் இருந்து மக்கள் தேவியின் ஆசீர்வாதத்தைப் பெற கோவிலுக்கு திரள்வார்கள். மக்கள் கோயிலுக்கு திரிசூலங்களைக் (திரிசூலம்) கொண்டு வருகிறார்கள். நூற்றுக்கணக்கான ஆண்டுகள் பழமையான திரிசூலங்களின் சேகரிப்பு இந்த ஆலயத்தில் உள்ளது. டோக்ரா ஆட்சியின் போது, இந்த யாத்திரை "சர்காரி யாத்ரா" என்று அழைக்கப்பட்டது. இந்த யாத்திரையை கொண்டாடுவதற்காக தோடா மாவட்டம் முழுவதும் 3 நாட்கள் விடுமுறை அளிக்கப்பட்டது. கோயிலில் மொட்டை (குழந்தையின் முதல் முடி அகற்றுதல்) அடிப்பது மங்களகரமானதாக கருதப்படுகிறது. இது ஹஸ்தியிலிருந்து (கிஷ்துவாருக்கு அருகில்) தொடங்கும் தனிப்பட்ட வாகனச் சாலையைக் கொண்டுள்ளது, இது கோயிலின் அடிவாரத்திற்குச் செல்கிறது. மலையின் உச்சியில் அமைந்துள்ள இக்கோயில், உச்சியை அடைய சில கடினமான படிக்கட்டுகள் உள்ளன.

சர்த்தால் மாதா சிலை திருட்டு 
மாதா சர்தால் தேவியின் பழமையான பதிணென் கரங்கள்  கொண்ட மாதா (18 கைகள் கொண்ட தாய்) கருங்கல்லாலான சிலை 2008 ஆம் ஆண்டு கோயிலில் இருந்து திருடப்பட்டது. ஆனால், அந்தச் சிலையை அப்பகுதியில் இருந்து கடத்த முடியாததால், அது மீட்கப்பட்டு கோயிலில் மீண்டும் நிறுவப்பட்டது. இந்த சம்பவம் அப்பகுதி மக்களிடையே சோகத்தை ஏற்படுத்தியது.

மேற்கோள்கள் 

துர்க்கை கோயில்கள்
சம்மு காசுமீரில் உள்ள இந்துக் கோயில்கள்
அயோத்தியா பிரசாத் உபாத்தியாயா

அயோத்தியா சிங் உபாத்தியாயா ஹரி அவத், (15 ஏப்ரல் 1865 - 16 மார்ச் 1947) என்பவர் ஓர் இந்தி எழுத்தாளர் ஆவார். இந்தி சாகித்ய சம்மேளனத்தின் தலைவராக இருந்த இவருக்கு வித்யாவசஸ்பதி என்ற பட்டம் வழங்கப்பட்டது.

வாழ்க்கை 
இவர் உத்தரப் பிரதேசத்திலுள்ள ஆசம்கர் என்னும் ஊரில் பிறந்தார். பள்ளிப்படிப்பு முடிந்தபின் இவர் சொந்த ஊரிலேயே பள்ளி ஆசிரியரானார். அப்போது இவருக்குச் சூமர்சிங் என்ற சாதுவிடம் தொடர்பு ஏற்பட்டது. இதனால் இவருக்கு இந்தி இலக்கியத்தில் ஆர்வம் பிறந்தது. ஆங்கிலத்திலிருந்தும் உருதுவிலிருந்தும் இவர் பல நூல்களை மொழிபெயர்த்தார். பின்னர்ச் சட்டக்கல்வி பெற்று நீதிபதியாக வேலை பார்த்தார். வேலையிலிருந்து ஓய்வு பெற்றபின் இவர் 1923 இல் காசிப் பல்கலைக் கழகத்தில் இந்திப் பேராசிரியரானார். 1941 வரை அங்கு இந்தித் துறையில் பணிபுரிந்தார். சமூகச் சீர்திருத்தத்திலும் இவர் ஆர்வங் கொண்டிருந்தார். உருது, பாரசீகம், வடமொழி ஆகிய மூன்றிலும் இவர் புலமை பெற்றிருந்தார். ஆசிரியர் பணியிலிருந்து விடுபட்ட பிறகு 'ஹரி ஔத் ஜி' கிராமத்தில் இலக்கிய சேவையில் ஈடுபட்டார். இவரது இலக்கிய சேவை அவருக்கு கணிசமான புகழைப் பெற்றுத் தந்தது. அவர் 1947 இல் அசம்கரில் இறந்தார்.

இலக்கியப் பணிகள் 

 ஹிந்தி பாஷா அவுர் உஸ்கே சாஹித்ய கா விகாஸ்
 கரம் வீர்
 ஏக் பூண்ட்
 பூல் அவுர் காந்தா
 வைதேஹி வனவாஸ்
 பிரியா பிரவாஸ்
 பாரிஜாதம்
 கல்ப்லதா
 முட்டாள் பாட்டே
 ஏக் டிங்கா

குறிப்புகள்

வெளி இணைப்புகள் 

 ஹரி அவத்தின் இலக்கியப் பணி 
 முக்கிய நபர்கள், அசம்கர் நிர்வாகம்

இந்தி எழுத்தாளர்கள்
1947 இறப்புகள்
1865 பிறப்புகள்
ஆசம்கர் மாவட்ட நபர்கள்
முந்திரிக்காடு

முந்திரிக்காடு (ஆங்கிலத்தில்:Munthirikkaadu) என்பது ஏப்ரல் 07, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும். இத்திரைப்படத்தை  மு. களஞ்சியம் எழுதி இயக்கியுள்ளார். ஆதி திரைக்களம் நிறுவனம் தயாரித்துள்ளது. இத்திரைப்படத்தில் சீமான் மற்றும் புகழ் மகேந்திரன் சுபப்பிரியா மற்றும் செயராவ் ஆகியோர் முதன்மைக் கதாபாத்திரத்தில் நடித்துள்ளனர் . சீமான் காவல்துறை அதிகாரி வேடத்தில் நடித்தார். இப்படத்திர்க்கு ஏ. கே. பிரியன் இசையமைத்து, ஜி. ஏ. சிவசுந்தர் ஒளிப்பதிவு செய்துள்ளார். இத்திரைப்படம் எழுத்தாளர் இமையத்தின் பெத்தவன் என்கிற புதினத்தை மையமாக வைத்து உருவாக்கப்பட்டுள்ளது.

நடிகர்கள் 
 சீமான்—காவல் ஆய்வாளர் அன்பரசன்
 புகழ் மகேந்திரன்—செல்லா
 சுபப்பிரியா மலர்—தெய்வம் 
 சி. கச். செயராவ்—முருகன்
 கலை சேகரன்
 பாலமேடு பார்த்திபன்
 சக்திவேல்

ஒலிப்பதிவு 

இத்திரைப்படத்திற்க்கு இசையமைப்பாளரான ஏ. கே. பிரியன் இசை அமைத்துள்ளார். இத்திரைப்பட இசை உரிமையத்தை சரிகம தமிழ் என்னும் நிறுவனம் வாங்கியது .

மேற்கோள்கள்

வெளி இணைப்புகள் 
 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
இலண்டன்-கொல்கத்தா பேருந்து போக்குவரத்து

லண்டன்-கொல்கத்தா பேருந்துப் போக்குவரத்து (London–Calcutta bus service), ஐக்கிய ராஜியத்தின் தலைநகரான லண்டன் மாநகரத்தையும், இந்தியாவின் கொல்கத்தா நகரத்தையும் இணைக்கும், உலகின் நீண்ட பேருந்து வழித்தடமாக கருதப்படுகிறது. 1957இல் துவங்கப்பட்ட இந்த பேருந்து வழித்தடம், இந்தியாவின் கொல்கத்தா நகரத்தில் துவங்கி, வடமேற்கு இந்தியா, பெல்ஜியம், யுகேஸ்லேவியா வழியாக லண்டன் நகரத்தை 50 நாட்களில் அடைகிறது. இவ்வழித்தடம் 10,000 மைல்கள் (16,100 கிலோ மீட்டர்) நீளம் கொண்டது. 1976ஆம் ஆண்டு வரை இவ்வழித்தடத்தில் பேருந்துகள் இயங்கியது. 1957 இல் ஒரு வழி பயணத்திற்கான பேருந்து செலவு £85 ஆகவும், 1973 இல் £145 ஆகவும் இருந்தது. இந்தத் தொகையில் உணவு, பயணம் மற்றும் தங்குமிடம் ஆகியவை அடங்கும்.

வழித்தடம்
இலண்டன்-கொல்கத்தா பேருந்து சேவையை ஆல்பர்ட் டூர் டிராவல்ஸ் நிறுவனம் இயக்கியது. இதன் முதல் பயணம் இலண்டனில் 15 ஏப்ரல் 1957 அன்று தொடங்கி,   5 சூன் 1957 அன்று கொல்கத்தாவில் 50 நாட்களில் முடிந்தது. ப்யணத்தின் போது பேருந்து பயணித்த நாடுகள்: இங்கிலாந்திலிருந்து பெல்ஜியம், மேற்கு ஜெர்மனி, ஆஸ்திரியா, யூகோஸ்லாவியா, பல்கேரியா, துருக்கி, ஈரான், ஆப்கானிஸ்தான், பாகிஸ்தான் மற்றும் இந்தியா வழியாக புது தில்லி, ஆக்ரா, அலகாபாத் மற்றும் வாரணாசி வழியாக கொல்கத்தாவை அடைந்தது.

பேருந்தில் உள்ள வசதிகள்
இந்த பயணத்தில் வாசிப்பு வசதிகள், அனைவருக்கும் தனித்தனியாக தூங்கும் அறைகள் மற்றும் மின்விசிறியால் இயக்கப்படும் வெப்ப ஊட்டிகள் ஆகியவை இருந்தது. ஒரு சமையலறை இருந்தது. பேருந்து பயணம் என்பதை விட ஒரு சுற்றுலாப் பேருந்து போன்று இருந்தது. பேருந்தில் வானொலி மற்றும் விருந்துகளுக்கு இசை அமைப்பு வழங்கப்பட்டது. பனாரஸ் மற்றும் யமுனை ஆற்றங்கரையில் உள்ள தாஜ்மஹால் உள்ளிட்ட முக்கிய சுற்றுலாத் தலங்களில் செலவிட நேரம் கிடைத்தது. டெஹ்ரான், சால்ஸ்பர்க், காபூல், இஸ்தான்புல் மற்றும் வியன்னாவிலும் கடைகளில் பொருட்கள் வாங்க அனுமதிக்கப்பட்டது.

பிற்கால வரலாறு
சில ஆண்டுகளுக்குப் பிறகு பேருந்து விபத்துக்குள்ளாகி பயன்படுத்த முடியாத நிலை ஏற்பட்டது. பின்னர் ஆல்பர்ட் டூர்ஸ் எனும் சுற்றுலா நிறுவனம் அக்டோபர் 8, 1968 அன்று சிட்னியில் இருந்து இந்தியா வழியாக இலண்டனுக்கு பேருந்துப் பயணம் தொடங்கியது. பேருந்து இலண்டனை அடைய சுமார் 132 நாட்கள் ஆனது. மேலும் இது லண்டன்-கல்கத்தா-லண்டன் மற்றும் லண்டன்-கல்கத்தா-சிட்னி வழித்தடங்களில் இயக்கப்பட்டது.

ஈரான் வழியாக இந்தியா வந்த பேருந்து பின்னர் பர்மா, தாய்லாந்து மற்றும் மலேசியா வழியாக சிங்கப்பூர் சென்றது. சிங்கப்பூரில் இருந்து, பேருந்து ஆஸ்திரேலியாவில் உள்ள பெர்த்துக்கு கப்பல் மூலம் கொண்டு செல்லப்பட்டு, அங்கிருந்து சாலை வழியாக சிட்னிக்கு பயணித்தது. The charge for this service from London to Calcutta was £145. The service had all the modern facilities as before. The bus service was discontinued in 1976 due to the problems in Iran and the escalation of tensions between Pakistan and India. இலண்டனிலிருந்து கல்கத்தாவிற்கு இந்த சேவைக்கான கட்டணம் £145 ஆகும். சேவையில் முன்பு போலவே அனைத்து நவீன வசதிகளும் இருந்தன. 1976 இல் ஈரானில் ஏற்பட்ட உள் நாட்டுப் போர் காரணமாகவும் மற்றும் பாகிஸ்தானுக்கும் இந்தியாவிற்கும் இடையே பதற்றம் அதிகரித்ததன் காரணமாகவும் பேருந்து சேவை நிறுத்தப்பட்டது.

மேற்கோள்கள்

பன்னாட்டுப் பேருந்துப் போக்குவரத்து
சுற்றுலா
இந்தியாவில் போக்குவரத்து
பாலிங் மக்களவைத் தொகுதி

பாலிங் மக்களவைத் தொகுதி (மலாய்: Kawasan Persekutuan Baling; ஆங்கிலம்: Baling Federal Constituency; சீனம்: 加油联邦选区) என்பது மலேசியா, கெடா மாநிலத்தில், பாலிங் மாவட்டத்தில் (Baling District) உள்ள ஒரு மக்களவைத் தொகுதி (P016) ஆகும்.

பாலிங் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 50 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

பாலிங் நகரம்

பாலிங் (Baling) நகரம், மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.

கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.

பாலிங் மாவட்டம்

கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் இந்த மாவட்டம் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.

மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா பொதுவுடைமைப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.

மலாயா வரலாற்றில் புகழ்பெற்ற பாலிங் பேச்சு இங்குதான் நடைபெற்றது. மலாயா பொதுவுடைமை கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.

பாலிங் பேச்சு

பாலிங் பேச்சு அல்லது பாலிங் பேச்சுவார்த்தை (மலாய்: Rundingan Damai Baling; ஆங்கிலம்: Baling Talks) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா பொதுவுடைமை கட்சிக்கும் (Communist Party of Malaya - CPM); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (Government English School) நடைபெற்றது.

மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (Tunku Abdul Rahman), டத்தோ சர் டான் செங் லோக் (Dato Sir Tan Cheng Lock), சிங்கப்பூர் முதலமைச்சர் டேவிட் மார்சல் (David Marshall) ஆகியோர் கலந்து கொண்டனர்.

பாலிங் நாடாளுமன்றத் தொகுதி

பாலிங் தேர்தல் முடிவுகள்

பாலிங் வேட்பாளர் விவரங்கள்

மேற்கோள்கள்

மேலும் காண்க 

 பாலிங் மாவட்டம்
 பாலிங் நகரம்
 பாலிங் (மக்களவைத் தொகுதி)
 பாலிங் பேச்சு
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

‎கெடா நாடாளுமன்றத் தொகுதிகள்
பி. ஜெயதேவி

பி. ஜெயதேவி (P. Jayadevi, (இறப்பு 4 அக்டோபர் 2023)) என்பவர் இந்தியத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவர் தமிழ்த் திரைப்படங்களில் பணிபுரிந்துள்ளார். தமிழ்த் திரையுலகின் முதல் பெண் இயக்குநர்களில் ஒருவராகக் கருதப்படும் ஜெயதேவி, 1980கள் மற்றும் 1990களில் முக்கியமாக பணிபுரிந்துள்ளார்.

பணி 
நாடகக் கலைஞராகத் தனது வாழ்க்கையைத் தொடங்கிய ஜெயதேவி 20 வயதில் படங்களில் நடிக்கத் தொடங்கினார். ஆரம்பத்தில் இயக்குநராக வேண்டும் என்ற லட்சியத்தை வளர்த்தார். இவர் 20க்கும் மேற்பட்ட படங்களில் நடித்துள்ளார். தயாரிப்பாளராக பணிபுரிந்து 15 படங்களுக்கு மேல் தயாரித்துள்ளார். மேலும் பி. சி. ஸ்ரீராம் மற்றும் வேலு பிரபாகரன் போன்ற தொழில்நுட்ப வல்லுநர்களைத் தனது முயற்சிகள் மூலம் அறிமுகப்படுத்தினார்.

ஜெயதேவி முதலில் நலம் நலமறிய ஆவல் (1984) திரைப்படத்தில் இயக்குநராகப் பணிபுரிந்தார். பின்னர் 1980கள் மற்றும் 1990கள் முழுவதும் அதிக திரைப்படங்களை இயக்கினார்.

2000ஆம் ஆண்டில், புரட்சிக்காரன் என்ற படத்தில் எழுத்தாளராகப் பணியாற்றினார். படத்தின் சர்ச்சைக்குரிய கருப்பொருள் வெளியீட்டிற்கு முன்பே விளம்பரத்தை ஏற்படுத்தியது. படத்தின் வசனங்களில் ஜெயதேவியின் பணி பாராட்டப்பட்டது. இவர் 2001-ல் பவர் ஆப் உமன் (2005) திரைப்படத்தை உருவாக்கத் தொடங்கினார். ஆனால் தயாரிப்பு சிக்கலைத் தொடர்ந்து படம் தாமதமாக வெளியிடப்பட்டது. இத்திரைப்படத்தில் ஹரிஹரன் மற்றும் குஷ்பூ ஆகியோர் முக்கிய வேடங்களில் நடித்தனர். ஆல்இந்தியன்சைட்டின் ஒரு விமர்சகர் படத்தை "சராசரிக்கும் குறைவானது" என்று விமர்சனம் செய்தார்.  "ஜெயதேவியின் கதை ஆரம்பத்தில் வலுவானது" என்று குறிப்பிட்டார். ஆனால் "கடைசி சில காட்சிகள் மன்னிக்க முடியாத அளவுக்கு மெதுவாகவும் செயற்கையாகவும் இருந்தன"  எனத் தெரிவித்திருந்தார்.

2010ஆம் ஆண்டில், ஜெயதேவி ஆனந்த லீலை, போலி தெய்வங்கள் மற்றும் அவர்களின் பெண் பக்தர்களைப் பற்றிய ஒரு திரைப்படத்தின் பணிகளைத் செய்யத் தொடங்கினார். அவர் முக்கிய வேடங்களில் நடிக்க குஷ்பூ மற்றும் சுஹாசினியை அணுகினார், ஆனால் அந்த திட்டம் தயாரிப்பாக உருவாகவில்லை. 2018 இல் ஒரு திரைப்படத்தை இயக்கும் தனது விருப்பத்தை அவர் அறிவித்தார்

தனிப்பட்ட வாழ்க்கை 
ஜெயதேவி முன்பு திரைப்பட இயக்குநர் வேலு பிரபாகரனை திருமணம் செய்து கொண்டார். இவர் 4 அக்டோபர் 2023 அன்று தன் 65 ஆவது வயதில் இறந்தார்.

படங்கள்

மேற்கோள்கள்

வெளி இணைப்புகள் 

சென்னை திரைக்கதை எழுத்தாளர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
சென்னைத் திரைப்பட இயக்குநர்கள்
தமிழ்த் திரைப்பட இயக்குநர்கள்
2023 இறப்புகள்
இந்தியப் பெண் திரைப்பட இயக்குநர்கள்
இந்தியத் தேர்தல்கள் 2024

இந்தியாவில் 2024 தேர்தல்களில் பொதுத் தேர்தல் மற்றும் மாநிலங்களவை, மாநில சட்டப் பேரவைகள், ஊராட்சி மன்றங்கள் மற்றும் நகர்ப்புற உள்ளாட்சி அமைப்புகளுக்கான தேர்தல்கள் ஆகியவை அடங்கும் என்று எதிர்பார்க்கப்படுகிறது.

பொதுத் தேர்தல் 

18வது மக்களவையை அமைப்பதற்கு 2024ல் பொதுத் தேர்தல் நடைபெற உள்ளதாக இந்திய ஊடக அறிக்கை குறிப்பிடுகிறது.

சட்டப் பேரவைத் தேர்தல்கள் 

இந்திய ஊடக அறிக்கை 2024 இல் பின்வரும் சட்டப் பேரவைகளுக்கான தேர்தல்களைக் குறிக்கிறது.

 சட்டப் பேரவை பதவிக்காலத்திற்கான தற்காலிக அட்டவணை. ஆதாரம்: இந்தியாவில் தேர்தல்கள்

மேலும் பார்க்கவும் 

 2023 இந்தியச் சட்டமன்றத் தேர்தல்கள்
 மாநிலங்களவைத் தேர்தல்கள் 2024
 இந்தியத் தேர்தல்கள் 2025

மேற்கோள்கள் 

2024 இந்திய மாநிலங்களின் சட்டமன்றத் தேர்தல்கள்
2024 இல் இந்தியா
2024 தேர்தல்கள்
இந்தியத் தேர்தல்கள்
அழகிய திருச்சிற்றம்பலத் தம்பிரான்

அழகிய திருச்சிற்றம்பலத் தம்பிரான் (கி.பி 17 ஆம் நூற்றாண்டு) என்பவர் ஒரு தமிழ் புலவர், தருமபுரி ஆதீனகர்த்தர் ஆவார். இவர் சைவ சமய நூல்கள் பல நூல்களை இயற்றியுள்ளார். கிளி விடு தூது நூலை ஆசிரியரான திருவம்பல தேசிகரின் மேல் பாடினார்.

வாழ்க்கைக் குறிப்பு 
அழகிய திருச்சிற்றம்பல அடிகள் தமிழ்நாட்டின், காவிரியின் தென்கரையில் உள்ள திருவம்பர்மா காளத்தைச் சேர்ந்த மாகாள இலந்துறையில் பிறந்தார்.  இளமையில் தருமபுரி ஆதீனத்தில் திருவம்பல தேசிகரிடம் மாணவராகச் சேர்ந்து அவரிடம் தீட்சை பெற்றுக்கொண்டார். தருமபுரி ஆதீனத்தின் எட்டாவது பட்டம் பெற்றார். திருவம்பல தேசிகரின் ஆணைப்படி சொர்க்கபுரம் என்னும் ஊரில் ஒரு மடம் நிறுவினார். அந்த மடத்திற்கு தஞ்சாவூர் மராத்திய மன்னர்களான பாபு சாகேப் ஏகோஜி, அரசி கஜானாபாயி, இரத்ணாம் சரபோஜி ஆகியோர் மடத்துக்கு மானியங்களையும், நிலங்களையும் அளித்துள்ளனர்.

படைப்புகள் 
கிளி விடு தூது
அறிவானந்த சரித்திரம்
வினாவுரை
திரிபதார்த்த தீபம்
சித்தார்த்த நிச்சயம்
அநுட்டான விதி
உசாத்தானத் தோத்திரம்
அருட்பாமாலை

மறைவு 
இவர் 1748-ஆம் ஆண்டு கார்த்திகை மாதம் இறந்தார்.

குறிப்புகள் 

தமிழ்ப் புலவர்கள்
1748 இறப்புகள்
ஷாசியா மிர்சா

ஷாசியா மிர்சா ( Shazia Mirza ) ஒரு ஆங்கில நகைச்சுவை நடிகையும், எழுத்தாளரும் ஆவார்.  இவர் தனது மேடை நகைச்சுவைகளுக்காகவும், பிரித்தானிய செய்தித்தாள்களான தி கார்டியன் மற்றும் தி டெய்லி டெலிகிராப் ஆகியவற்றில் எழுதிய கட்டுரைகளுக்காக மிகவும் பிரபலமானவராக அறியப்படுகிறார்.

ஆரம்ப வாழ்க்கை மற்றும் கல்வி 
மிர்சா இங்கிலாந்தின் பர்மிங்காமில் பிறந்தார், 1960 களில் இங்கிலாந்தின் பர்மிங்காமுக்கு குடிபெயர்ந்த முஸ்லீம் பாகிஸ்தானிய பெற்றோரின் மூத்த மகள் ஆவார்.

மிர்சா மான்செஸ்டர் பல்கலைக்கழகத்தில் உயிர்வேதியியல் படித்தார், பின்னர் லண்டன் பல்கலைக்கழகத்தின் கோல்ட்ஸ்மித்ஸில் கல்வியில் முதுகலை சான்றிதழைப் பெற்றார். நகைச்சுவையில் தனது வாழ்க்கையைத் தொடங்குவதற்கு முன்பு, மிர்சா லாங்டன் பார்க் பள்ளியில் அறிவியல் ஆசிரியராக இருந்தார், அங்கு இவர் டிலான் மில்ஸுக்கு கற்பித்தார், தற்போது, டிலான் மில்ஸ்,  கிரிம் (இசைவகை) முன்னோடி & டிஸ்ஸி ராஸ்கல் என்று அழைக்கப்படுகிறார். ஷாசியா மிர்சா,  பின்னர் ரோஸ் புரூஃபோர்ட் கல்லூரியில் பயின்றார், அங்கு இவர் உதவி ஆசிரியராக பணிபுரியும் போது, முழுநேர படிப்பின் இறுதி ஆண்டை எடுத்துக்கொண்டு பகுதி நேரமாக நடிப்பை பயின்றார்.

தொழில்

நகைச்சுவை நடிகையாக 
இவரது நகைச்சுவை தடைகளைத் தள்ளுவதாகக் கூறப்படுகிறது, மேலும் ஒரு நகைச்சுவை நடிகராக, இவர் பெரும்பாலும் 'தைரியமானவர்' என்று குறிப்பிடப்படுகிறார்.

எழுத்துப் பணி 
மிர்சா 2008 மற்றும் 2010 க்கு இடையில் தி கார்டியனில் கட்டுரையாளராக இருந்தார்  கடந்த காலத்தில் இவர் தி நியூ ஸ்டேட்ஸ்மேன்  மற்றும் டான்  செய்தித்தாள்களுக்கு பத்திகள் எழுதியுள்ளார்.

தொலைக்காட்சி மற்றும் வானொலி 
இவர் சேனல் 5 இன் மேற்பூச்சு விவாதத் தொடரான தி ரைட் ஸ்டஃப், இல் ஒரு வழக்கமான குழு உறுப்பினராக இருந்தார், மேலும் மற்ற தொலைக்காட்சி நிகழ்ச்சிகளிலும் தோன்றியுள்ளார்.

ஏப்ரல் 2007 இல், இவர் பிபிசி த்ரீயில், தனது ஆவணப்படத்தை வழங்கினார்.

மிர்சா சேனல் 4 (2017) இல் செலிபிரிட்டி தி ஐலேண்ட் வித் பியர் கிரில்ஸுடன் நேரடி விளையாட்டு நிகழ்ச்சிகளிலும் தோன்றியுள்ளார், மேலும் 2018 இல், சேனல் 5 நிகழ்ச்சியான செலிப்ஸ் இன் சோலிட்டரி  நிகழ்ச்சியிலும் பங்கேற்றுள்ளார்.

அங்கீகாரம் 
2013 இன் பிபிசியின் 100 பெண்களில் ஒருவராக இவர் அங்கீகரிக்கப்பட்டார்

சான்றுகள் 

வாழும் நபர்கள்
இராணுவப் பாதுகாப்பு புலனாய்வு முகமை (இந்தியா)

பாதுகாப்பு புலனாய்வு முகமை (Defence Intelligence Agency (DIA), இந்தியப் பாதுகாப்பு படைகள் இடையே  இராணுவப் புலனாய்வுப் பணிகளை ஒருங்கிணைக்கும் முகமை ஆகும். 

இம்முகமை மார்ச் 2002ல் நிறுவப்பட்டது. இது பாதுகாப்புத் துறை அமைச்சகத்தின் கீழ் ஒரு லெப்டிண்ட் ஜெனரல் தலைமையில் இயங்குகிறது. 

முப்படைகளின் தனித்தனி புலனாய்வு அமைப்புகளின் மூத்த அதிகாரிகளால் இம்முகமை 1 மார்ச் 2022 அன்று நிறுவப்பட்டது.

பாதுகாப்பு புலனாய்வு முகமை உருவாக்கப்படுவதற்கு முன்பு, இந்தியாவின் ஆயுதப்படைகளின் இராணுவ புலனாய்வு பிரிவுகள் மற்றும் சேவைகளின் தனி உளவுப் பிரிவுகள் மட்டுமே இருந்தது. பின்னர் ரா எனப்படும் ஆராய்ச்சி மற்றும் பகுப்பாய்வு அமைப்பு மற்றும் இந்திய உளவுத்துறை  போன்ற புலனாய்வு அமைப்புகளுடன் பாதுகாப்பு புலனாய்வு முகமை செயல்பட்டது.

வான்படை நுண்ணறிவு இயக்குநரகம், கடற்படை உளவுத்துறை இயக்குநரகம் மற்றும் இராணுவ உளவுத்துறை இயக்குனரங்கள் இந்த முகமையின் கீழ் செயல்படுகிறது.

மேற்கோள்கள்

இந்திய படைத்துறை
இந்தியப் புலனாய்வு அமைப்புகள்
இந்திய பாதுகாப்பு அமைச்சகம்